als_Latn dik_Latn sag_Latn
Vazhdon greva e urisë 24 orëshe
Po vazhdon greva 24 orëshe e urisë e organizuar nga shoqata e miqësisë Suedi-Kosovë. Kërkesë themelore e kësaj greve është që drejtuesit e shtetit të Serbisë për nderë të krishtlindjeve ortodokse të shfaqin vullnetin për kthimin e trupave shqiptarë të gjallë ose të vrarë të kidnapuar gjatë luftës së fundit në Kosovë.
Anders Wessman, kryetar i shoqatës së miqësisë Suedi-Kosovë nuk beson që liderët serb posedojnë vullnet të këtillë por shpreson që ky zë human do të bie në veshët e politikanve evropian prej të cilëve kërkohet që Serbinë të mos e pranojnë në gjirin e UE përderisa Serbia refuzon kthimin e të zhdukurve të luftës në Kosovë. Nga telefonatat e zhvilluara me disa nga shqiptarët e hedhur në grevë vrehet i njejti qëndrim.
Ibrahim Egriu me banim në Malmö, kryetar i degës për Suedi të Lidhjes së Shqiptarve në Botë thot se meritat për këto greva i takojnë suedezit Anders Wesman. Ai ka marrë mbëshetetje nga bashkëshortja e tij dhe janë të lumtur që edhe mes kësaj forme solidarizohen me familjarët e shumtë në Kosovë të cilët me vite të tëra presin një lajm për më të dashurit e vet.
Në grevë është hedhë edhe veprimtarja Elhame Zhitia Krasniqi, me banim në Knivsta afër Uppsalës, bashkë me vajzën e saj Grentinën, me të vetmin qëllim që t´zgjohet ndërgjegja njerëzore.
Ndërkaq Gani Abazi që tani punon në Mulhouse, Francë, bën këtë lloj greve për të pestën herë dhe bashkë me Sejdi Limanin dhe Blerim Abazin grevën po e vazhdojnë në vendin e punës.
Salih Konjusha me qëndrim në Falun, krahina e Dalarnës në Suedi, nuk ju nda asnjëherë kësaj greve. Kësaj radhe bashkë me Salihun në grevë është edhe Sami Blakçori.
Ndërkaq Hamdi Abazi me banim në Vallentuna, afër Stokholmit, thekson që s´kishte pasë kurrfar hamendje për tu hudhur në grevë. Sipas tij nuk është i rëndsishëm numri i njerëzve që bëjnë grevë por rëndësi që këta të kenë shtrirje të gjerë gjeografike. Të ndash dhimbjen me njerëzit që vuajnë pa kufi për më të afërmit e tyre të zhdukur nga lufta e fundit në Kosovë nuk është diçka e panjohur për familjen e tij./shs/.
als_Latn als_Latn als_Latn als_Latn als_Latn als_Latn als_Latn als_Latn